ઉલ્લેખનીય છે કે, ત્રણ દિવસ પહેલા હાર્દિક પટેલે ટ્વીટ દ્વારા કોંગ્રેસને તા.3જી નવેમ્બરનું અલ્ટીમેટમ આપવામાં આવ્યું હતું. હાર્દિકે કહ્યું હતું કે તા. 3 પહેલા કોંગ્રેસ ઓબીસી અનામત મુદ્દે પોતાનું સ્ટેન્ડ સ્પષ્ટ કરે, નહીં તો અમિત શાહ જેવા હાલ સુરતમાં રાહુલ ગાંધીના થશે. હાર્દિક પટેલની આ ચીમકી બાદ રવિવારે સાંજે ગુજરાત કોંગ્રેસ પ્રમુખ ભરતસિંહ સોલંકીએ તેમને ચર્ચા માટે બોલાવ્યા હતા. જો કે, આ બેઠકમાં હાર્દિક પટેલ હાજર નહીં રહે. બીજી તરફ રવિવારે જ કોગ્રેસના નેતા શક્તિસિંહ ગોહિલે મીડિયા સમક્ષ એ વાત કરી હતી કે, કોંગ્રેસ 20 ટકા અનામત આર્થિક રીતે પછાત લોકોને આપવા તૈયાર છે અને 49 ટકાની મર્યાદામાં કોઇ અસર ન પડે તે રીતે પાટીદાર માટે પણ ઓબીસીમાં સમાવેશ કરવા માટેની વિચારણા કરી રહી છે. ત્યારે આજે શક્તિસિંહ ગોહિલ, ભરતસિંહ સોંલકી સહિતના નેતા પાસ કોર કમીટી સાથે મીટીગ કરશે. બીજી તરફ સોમવારે સાંજે પાસ લીડર હાર્દિક પટેલ રાજકોટમાં આ મુદ્દે મીડિયા સાથે બેઠક કરી પાસનું સ્ટેન્ડ નક્કી કરે તેવી પુરેપુરી શક્યતા છે.